text: Kvinde indlagt efter at være udsat for grov vold
  11 februar 2017 kl. 17.41
  En 47-årig kvinde har lørdag været udsat for grov vold i Vilstrup. En mand er anholdt i sagen, og nu søger politiet vidner. Søndag blev en 43-årig mand varetægtsfængslet.
  Lørdag middag får politiet besked om husspektakel på en adresse i Vilstrup ved Haderslev. Manden, der bor på adressen, har besøg af en 47-årig kvinde fra Kolding. 
  Da politiet ankommer til boligen, tyder det ikke på, at der er sket noget.
  Senere på dagen ringer den 47-årige kvinde 112.
  - Vi kan se, at hun har været udsat for vold. Formentlig med et våben. Hun har skader, der tyder på, at der er brugt en kniv, siger Erik Lindholdt, der er vagtchef ved Syd- og Sønderjyllands Politi. 
  Den 47-årige kvinde er nu indlagt til behandling på sygehuset. Hun er ikke i livsfare.
   Den 43-årige mand, der boede på adressen i Vilstrup, er anholdt i sagen.
  Han blev søndag formiddag varetægtsfængslet. 
  Politiet har talt med en enkelt nabo, men søger nu vidner i området, der kan hjælpe med nye oplysninger. 
  Syd- og Sønderjyllands Politi kan kontaktes på 114.
  Den 43-årig mand fra Haderslev, som i går blev anholdt for kvalificeret vold, er ved Sønderborg Ret blevet varetægtsfængslet. #politidk pic.twitter.com/GaJsLqvcCk
  
  